21 
X. Cavendum vero, ne fingamus, limites existere acutos inter vegetationem tro- 
picam et temperatam; limites in regionibus intermediis et praecipue in Ame- 
rica boreali prorsus confluunt. Jam in regione mediterranea tam inter Liche- 
nes, quam Fungos adsunt indicia generum regionum calidiorum v. c. Gyro- 
phragmium , Secotium, Xerotus, Favolus , etc. De plerisque tamen per- 
fectioribus generibus facile est dictu , utrum centro gaudeant tropico an tem- 
perato. 
XI. Quoad stationes Fungi perfectiores tropici magis epixyli, regionum tempera- 
tarum frequentius videntur terrestres. Non tamen desunt in tropicis fungi 
terrestres, sed in plerisque formatur e mycelio luxuriante, insigniter con- 
densato et saepe limitato, systema vegetativum longe insignius, ut in Sde- 
romatibus terrestribus infra descriptis videre licet. Fungis obiter avulsis in 
terra manet, quare in Mycophy laciis vulgo deest. Tale mycelium in nullo 
fungo indigeno vidimus, nam s. d. radix Agarici radicati est prolongatio 
stipitis, radicibus arborum subterraneis affixi, sed in Italico Polyporo tubera- 
nte re idem videre licet. Ejusmodi mycelia perennia sunt, singulis annis novos 
fungos enitentes, vulgo e floccis nudis mucosis terram et glaream arcte con- 
globantibus facta; at quando stipes crusta laccata obductus, haec radix, a 
stipite licet heterogenea, etiam incrustata est et definita intusque mere spon- 
giosa floccosa, quare cum Pachymate confusa fuit. Mycelium ita bene 
efformatum in climate sicco necessarium videtur ad fungi lenti evolutionem. 
XII. In plerisque generibus alius est specierum typus in tropicis, alius in re- 
gionibus temperatis. Sic in plerisque speciebus epixylis v. c. Lentinorum, 
Polypororum, Trametum, Favolorum, Stereorum e. s. p. adest basis pecu- 
liari ratione scutato-dilatata , qualis in indigenis simpliciter sessilibus deest. 
(Inter Agaricos adest modo remotior analogia.) Typus ille singularis um- 
bonato-sessilis Stereorum etiam in multis Polyporis etc. tropicis redit. Spe- 
cies pileo setis ramosis horrido, pileo stipiteque laccatis nitentibus e. s. p. 
in tropicis longe vulgatiores. Omnes Agaricini phosphorea luce renidentes, 
unica excepta specie mediterranea, in terris calidioribus habitant. 
Plures singulares de specierum distributione et stationibus observationes 
attulimus in Summa Vegetabilium Scandinaviae. Fungorum diversis locis varie- 
tas magis vulgo e physica regionis indole, quam e climate pendet. 
